საზოგადოებრივ საქმეთა ინსტიტუტი

ჟურნალისტიკისა და მედია მენეჯმენტის კავკასიური სკოლა

სტუდენტთა ეთიკისა და ქცევის  კოდექსი

მუხლი 1.

ჟურნალისტიკისა და მედია მენეჯმენტის კავკასიური სკოლა წარმოადგენს საქართველოს საზოგადოებრივ საქმეთა ინსტიტუტის ძირითად საგანმანათლებლო ერთეულს, რომელშიც სტუდენტების, პროფესორების, მასწავლებლებისა და მკვლევარების თანამშრომლობით იქმნება აკადემიური განათლებისა და კვლევის ერთიანი სივრცე, სადაც მთავარი ღირებულებებია აკადემიური თავისუფლება, სინდისის თავისუფლება, არჩევანის თავისუფლება.

ჟურნალისტიკისა და მედია მენეჯმენტის კავკასიური სკოლა თავისი არსით გარკვეულ როლს ასრულებს დემოკრატიული, ღია საზოგადოების ჩამოყალიბებაში, რომლის ერთერთი უმნიშვნელოვანესი პრინციპია ეთიკური ნორმების დაცვა.

მუხლი 2. სამართლებრივი საფუძვლები

2. 1. ამ კოდექსის სამართლებრივი საფუძველია საქართველოს კონსტიტუცია,

საქართველოს ”კანონი უმაღლესი განათლების შესახებ”, კერძო სამართლის იურიდიული პირის საქართველოს საზოგადოებრივ საქმეთა ინსტიტუტის წესდება.

მუხლი 3. ეთიკის დებულების მოქმედების სფერო

3.1. ეს დებულება ვრცელდება საქართველოს საზოგადოებრივ საქმეთა ინსტიტუტის

ჟურნალისტიკისა და მედია მენეჯმენტის კავკასიური სკოლის სტუდენტებზე და აწესრიგებს მათი ქცევის წესებს უნივერსიტეტში სწავლის მთელი პერიოდისათვის.

3.2. ამ დებულების მიზნებისათვის სტუდენტად მიიჩნევა:

ა) პირი, რომელიც სწავლობს საქართველოს საზოგადოებრივ საქმეთა ინსტიტუტში;

ბ) მსმენელისა და თავისუფალი მსმენელის სტატუსის მქონე პირი;

3.3. სკოლის ყველა სტუდენტი თანაბრად სარგებლობს საქართველოს

კანონმდებლობითა და უნივერსიტეტის წესდებით მისთვის მინიჭებული ყველა უფლებით.

3.4. სტუდენტი იზიარებს აღნიშნული ეთიკის დებულებით გათვალისწინებულ

ღირებულებებს და იცავს ამ დოკუმენტით დადგენილ წესრიგს.

3.5. სტუდენტი აღიარებს სკოლის ადმინისტრაციის უფლებას, ეთიკის დებულების დარღვევის შემთხვევაში, განიხილოს მისი დისციპლინური პასუხისმგებლობის საკითხი და ამასთან, იღებს ვალდებულებას, შეასრულოს ამ საკითხთან დაკავშირებით მიღებული გადაწყვეტილება.

მუხლი 4. სტუდენტთა ეთიკის წესები

ეთიკის დებულება ადგენს ქცევის საერთო და აკადემიურ პროცესთან დაკავშირებულ

წესებს.

მუხლი 5. სტუდენტთა ეთიკის საერთო წესები

5.1. სტუდენტისთვის შეუფერებელ და არაეთიკურ ქცევად ჩაითვლება:

ა) სასწავლო პროცესის მიმდინარეობისათვის ხელის შეშლა (ლექციაზე ხმაური,

მობილური ტელეფონით სარგებლობა, დერეფანში აურზაური და სხვა);

ბ) მოწევა საამისოდ ნებადართული ტერიტორიის ფარგლებს გარეთ;

გ) ალკოჰოლური სასმელების შემოტანა, გავრცელება და/ან გამოყენება;

დ) აზარტული თამაშები;

ე) ინვენტარით სარგებლობის წესის დარღვევა (მერხებზე წარწერების გაკეთება,

კომპიუტერების, ლაბორატორიული მოწყობილობების, სასწავლო ავეჯისა და

ინვენტარის დაზიანება);

ვ) უნივერსიტეტის ტერიტორიის დანაგვიანება, შენობის იერსახის დამახინჯება,

ნარგავების დაზიანება;

ზ) დისციპლინური ღონისძიებების გატარების საკითხის აღძვრისათვის

უფლებამოსილი პირის მოთხოვნებისადმი დაუმორჩილებლობა.

თ) ბილწსიტყვაობა.

5.2. ა) ნარკოტიკული საშუალებების შემოტანა, გავრცელება

და/ან გამოყენება;

ბ) ცეცხლსასროლი და ცივი იარაღის შემოტანა და/ან გავრცელება;

გ) ისეთი ფეთქებადი და აალებადი ნივთებისა და ნივთიერებების შემოტანა და/ან

გავრცელება, რომლებიც ხანძრის და/ან აფეთქების რეალურ საფრთხეს ქმნიან;

დ) ძალადობა, ფიზიკური და/ან სიტყვიერი შეურაცხყოფის მიყენება სხვა

სტუდენტების, აკადემიური, ადმინისტრაციული და დამხმარე პერსონალის

წარმომადგენლებისათვის.

5.3. უნივერსიტეტის სტუდენტი ვალდებულია, არ დაიგვიანოს ლექციებსა და სხვა სახის სასწავლო ღონისძიებებზე.

მუხლი 6. აკადემიურ პროცესთან დაკავშირებული წესები

6.1. სტუდენტისთვის შეუფერებელ და არაეთიკურ ქცევად ჩაითვლება აკადემიური

სიყალბე:

ა) გადაწერა სხვა სტუდენტის ნამუშევრიდან, ან გამოყენება სხვა სახის დამხმარე მასალისა, რომელიც ლექტორის მიერ წინასწარ არ არის ნებადართული;

ბ) სხვა პირის ნამუშევრის, როგორც საკუთარის წარმოჩენა.

გ) ხელის შეშლა სხვა სტუდენტებისათვის სწავლასა და კვლევის პროცესში საჭირო

რესურსების დამალვით, მოპარვით ან განადგურებით;

დ) კვლევითი სამუშაოების ინფორმაციის გაყალბება;

ე) პლაგიატი (სრულად ან ნაწილობრივ სხვისი ნამუშევრის გადაწერა ავტორისა

და წყაროს მითითების გარეშე; ან სამაგისტრო ნაშრომის ყიდვა.

ვ) გამოცდის შესახებ კონფიდენციალური ინფორმაციის მოპოვება და/ან

გავრცელება;

ზ) შეფასების მიღების მცდელობა გამომცდელზე ზეწოლით;

მუხლი 7. დისციპლინური ღონისძიებების გატარების საკითხის აღძვრისათვის

უფლებამოსილი პირი

7.1. ეთიკის საერთო და აკადემიურ პროცესთან დაკავშირებული წესების დარღვევის

ფაქტებზე სტუდენტის მიმართ დისციპლინური ღონისძიებების გატარების საკითხის

აღძვრა შეუძლია უნივერსიტეტის აკადემიურ და/ან პედაგოგიურ საქმიანობაში ჩართულ ნებისმიერ პირს, ასევე, ადმინისტრაციის ნებისმიერ თანამშრომელს.

მუხლი 8. დისციპლინური პასუხისმგებლობის ზომების შესაძლებელი სანქციები

8.1. ეთიკის საერთო და აკადემიურ პროცესთან დაკავშირებული წესების

დაღვევისათვის:

ა) სტუდენტს შეიძლება მიეცეს ზეპირი გაფრთხილება;

ბ) სტუდენტმა შეიძლება მიიღოს წერილობითი გაფრთხილება პირად საქმეში

შეტანით;

პასუხისმგებლობის ზომები

8.2. ეთიკის კოდექსის მე-5 მუხლის 5.2 პუნქტის ქვეპუნქტებში მითითებული წესების დარღვევა წარმოადგენს სტუდენტისთვის შეუფერებელ საქციელს, რომელიც არის სტატუსის შეწყვეტის საფუძველი;

8.3 ეთიკის კოდექსის მე-5 მუხლის 5.2 პუნქტის ”ა, ბ” ქვეპუნქტების დარღვევის

შემთხვევაში, ასევე საქართველოს კანონმდებლობის მიხედვით სხვა დასჯადი ქმედების ჩადენისას, უნივერსიტეტი დაუყოვნებლივ მიმართავს პოლიციას;

8.4. ეთიკის კოდექსის მე-5 მუხლის 5.3 პუნქტის ქვეპუნქტების დარღვევის

შემთხვევაში სტუდენტს მიეცემა წერილობითი გაფრთხილება პირად საქმეში შეტანით;

8.5 ეთიკის კოდექსის მე-6 მუხლის 6.1. პუნქტის ქვეპუნქტების დარღვევის

დამტკიცების შემთხვევაში სტუდენტს მიეცემა პირველ შემთხვევაში ზეპირი

გაფრთხილება, მეორე შემთხვევაში კი წერილობითი გაფრთხილება პირად საქმეში

შეტანით, 3 გაფრთხილების ან 2 საყვედურის შემთხვევაში სტუდენტს შეუწყდება სტატუსი და გაირიცხება უნივერსიტეტიდან;

მუხლი 9. დისციპლინური კომისია

9.1. იმის გადასაწყვეტად, თუ რა სანქცია შეიძლება შეეფარდოს ეთიკის კოდექსის ნებისმიერი ქვეპუნქტის დამრღვევ სტუდენტს, იქმნება დისციპლინური კომისია.

9.2. დისციპლინური კომისია იქმნება სკოლის დეკანის განაცხადის საფუძველზე;

9.3. დისციპლინურ კომისიაში შედიან:

ა) უნივერსიტეტის რექტორი;

ბ) ჟურნალისტიკისა და მედია მენეჯმენტის კავკასიური სკოლის დეკანი;

გ) იმ პროგრამის ხელმძღვანელი სადაც სტუდენტი გადის სასწავლო კურსს

დ) შესაძლებელია კომისიაში მოწვეულ იყვნენ სკოლის სხვა პროგრამის (სასწავლო-

კვლევითი ერთეულის) წარმომადგენლებიც.

დ) სტუდენტური კოორდინატორი.

9.4. ეთიკის დებულების დარღვევების განსახილველად კომისია იკრიბება ერთჯერადად;

9.5. დისციპლინურ კომისიაზე სტუდენტს უნდა მიეცეს შესაძლებლობა წარმოადგინოს საკუთარი ახსნა-განმარტება.

9.6. გადაწყვეტილება მიიღება სხდომაზე დამსწრეთა უმრავლესობის გადაწყვეტილებით.

9.7. დისციპლინური კომისია საკუთარი გადაწყვეტილების შესახებ აცნობებს სკოლის

ადმინისტრაციას.